ફિલ્મની કથા અંગ્રેજોના શાસન દરમિયાનની છે, જ્યારે ભારત પર અંગ્રેજોનું શાસન હતું અને તેમણે ભારતીયોને પોતાના ગુલામ બનાવ્યા હતાં. તે સમયગાળા દરમિયાન જ્યાં એકબાજુ લોકોના મનમાં અંગ્રેજી હકુમત વિરુદ્ધ વિદ્રોહની ભાવના જન્મી રહી હતી., ત્યાં એક એવો વ્યક્તિ પણ હતો જેના માટે અંગ્રેજો ખરાબ લોકો ન હતાં. એ વ્યક્તિનું નામ હતું મંગા (કપિલ શર્મા), જે કોઇ લાયકાત ધરાવતો ન હતો પરંતુ તેની લાતમાં જાદુ હતો. તે જેને પણ લાત મારે તેની કમરનો દુખાવો ગાયબ થઇ જતો. આ દરમિયાન તેનો ભેટો તેના પ્રેમ સરગી (ઇશિતા દત્તા) સાથે થઇ જાય છે. બંને પ્રેમી પંખીડા લગ્ન કરવા ઇચ્છે છે પરંતુ સરગીના દાદા લાલાજી (અંજન શ્રીવાસ્તવ) અંગ્રેજોના નોકર સાથે પોતાની પૌત્રીના લગ્ન કરાવાથી સ્પષ્ટપણે ઇનકાર કરી દે છે.